Ihi amek akken i teḍra n Wezna ? Limer tettaf ur tettwali ara argaz-is, tebɣa ad as-yebru akken a d tt-yaɣ Ujendi. Sked tin ur texdim, Aɛmer ur yecliɛ ara: ɣur-s ɣas tessexṣer Wezna kra, terẓa kra neɣ tennuɣ d wat wexxam. D awezɣi, yennuɣ-itt, yewwet-itt neɣ iḍerq-itt Aɛmer, ɣur-s medden zemren ad sxesren kra, ur yelli fell-as wawal. Wezna meskint tḥar anta ad d-tjab, ulac. Tameɣbunt, ur teẓra ara mi dak-d-yeḍsa yiwen s wuglan, yefka-yak-d iles dɣa kečč ad tɣileḍ ɛzizeḍ fell-as; netta yuɣ lḥal a yettnadi kan amek a yaweḍ ɣer lebɣi-s. Mi tyewweḍ ur k-id-yettissin ara ula s tmuɣli. Aḥesrah acḥal n wid d tid yettwakellxen akka !